Jacob Elordi

Jacob Elordi (Brisbane, Australia, 1997ko ekainaren 26a) aktorea da. Nazionalitatez australiarra da, euskal herritar jatorrikoa. HBO kateko Euphoria telesail arrakastatsuan, Nate Jacobsen rola jokatzen du.

 Bizitza 
Elordi Australiako Queensland estatuko Brisbane hirian jaio zen, 1997ko ekainaren 26an. Haren gurasoak John eta Melissa Elordi dira, hiru arreba nagusi ditu, eta euskaldun jatorrikoa da. John aita Markina-Xemeinen jaio zen eta zortzi zituela Australiara emigratu zuen Bilbotik, diktadura frankistatik ihesiz. Aitona, Joaquin Elordi, ondarroarra zuen. "Aitonak ito egingo ninduke espainiar jatorria esaten zuela jakingo balu", esan du Elordik bere ingelesezko Wikipediako orrialdea ikustean. Bigarren Hezkuntza St. Kevin's College eskolan, Melbournen, egin zuen, eta, gero, Brisbaneko Nudgee Collegera joan zen. Antzerkian interesa agertu zuen gaztetatik, eta eskolako antzerki-lan askotan parte hartu zuen.

Hollywoodeko lehen esperientzia Pirates of the Caribbean: Dead Men Tell No Tales filmean izan zuen Elordik, figurante lanetan. Lehen papera Australiako Swinging Safari filmean izan zuen, 2018an, Roosterren rola jokatu baitzuen. Ospea etorri zitzaion Netflixeko The Kissing Booth film erromantikoan, Noah Flynn protagonistaren paperarekin. 2018ko maiatzean estreinatu zen. The Kissing Booth 2 filmaren jarraipena ere egin zuen. 2019. urtearen erdialdean filmatu zen Lurmutur Hirian, eta 2020ko uztailean atera zen. The Kissing Booth 3 2021eko abuztuaren 11n estreinatu zen Netflixen.

2019an, Elordi izan zen The Mortuary Collection beldurrezko filmaren protagonista, eta HBOko Euphoria telesailean hasi zen, Nate Jacobsen paperean.

2022an, Adrian Lyneren Deep Water thriller erotikoan agertu zen.

Saltburn, Emalda Fennell-en hurrengo thrillerrean, eta The Sweet East, Sean Price Williams-en filmean ere Elordi izango da protagonista eta Sofia Coppolaren Priscilla filmean Elvis Presleyren papera egingo du.

 Filmografia 

 Zinema 
UrteaIzenburuaRola2015Carpe LiamLiam2016Max & IosefaMax2017Pirates of the Caribbean: Dead Men Tell No TalesSt. Martins Marine2018The Kissing BoothNoah Flynn2018Swinging SafariRooster2019Bad Dream Husband2019The Mortuary CollectionJake2020The Kissing Booth 2Noah Flynn2020Deep WaterRicky20202 HeartsChris2021The Kissing Booth 3Noah Flynn2022Deep WaterCharlie De Lisle2023 He Went That Way Bobby Falls Priscilla Elvis Presley Saltburn Felix Catton The Sweet East Ian Reynolds 2024 Oh, Canada Young Leonard Fife On Swift Horses Julius Walker 2025 Frankenstein Frankensteinen munstroa

 Telebista 
UrteaIzenburuaRola2019The BendLucas Jackson2019–gaur egunEuphoriaNate Jacobs2020Acting for a CauseMr. Darcy2025The Narrow Road to the Deep NorthDorrigo Evans

 Erreferentziak 

 Kanpo estekak 

Kategoria:Brisbanetarrak
Kategoria:Australiako aktoreak
Kategoria:Eusko-australiarrak